Κίνδυνος επένδυσης

Ένας επενδυτής στην προσπάθειά του να προχωρήσει σε μια επένδυση λαμβάνει υπόψη του τους διάφορους κινδύνους που προκύπτουν από το ρίσκο που αναλαμβάνει. Δεν υπάρχει επένδυση που να μην εμπεριέχει καθόλου ρίσκο. Σκοπός του επενδυτή είναι να μεγιστοποιήσει την απόδοση της επένδυσης του ανάλογα με το ρίσκο που ανέλαβε. Τα είδη των κινδύνων που επηρεάζουν την απόφαση του επενδυτή σε μια απόφαση είναι τα εξής :

Φυσικοί κίνδυνοι
Ο άνθρωπος δεν μπορεί να μεταβάλει τους νόμους της φύσης, αλλά ταυτόχρονα πρέπει να πειθαρχεί σε αυτούς. Ο κίνδυνος και η αβεβαιότητα είναι αναπόσπαστα σημεία της ζωής του. Το μέλλον δεν μπορεί να είναι απόλυτα γνωστό σε κανένα και συνυφασμένο με τις δυνατότητες, που διαθέτει η εκάστοτε κοινωνία. Το μόνο βέβαιο κατά τη δημιουργία μιας νέας ζωής είναι είναι ο θάνατος. Το “μυστήριο” αυτό είναι ακόμα άγνωστο, παρά την πρόοδο της επιστήμης όσον αφορά το στοιχείο DNA, της “κλωνοποίησης”, της “τεχνητής γονιμοποίησης” που μπορούν να αλλάξουν ριζικά τη δημογραφική σύνθεση ενός λαού. Λέγεται ότι αν υπερίσχυει το αίσθημα και ο φόβος του θανάτου, ο άθρωπος δεν θα είχε κίνητρα να κάνει επενδύσεις, με σκοπό την περαιτέρω βελτίωση της ζωής του. Από φυσική άποψη, αν έχουμε τοποθετήσει τη διαθέσιμη περιουσία ή τον πλούτο μας σε ακίνητη περιουσία σε μια περιοχή ευπαθή σε φυσικά φαινόμενα, όπως  πλημμύρες, σεισμούς και πυρκαγιές οπωσδήποτε δεν μπορούμε να αισθανόμαστε τόσο ασφαλείς, όσο κάποιος άλλος επενδυτής, που έχει κατανείμει την ίδια περιουσία σε δύο μικρότερα ακίνητα, αλλά σε διαφορετικές τοποθεσίες.

Τεχνολογικοί κίνδυνοι
Η τεχνολογία επηρεάζει καθοριστικά την συμπληρωματικότητα και την υποκαταστασιμότητα των επενδύσεων και επομένως και τους κινδύνους από αυτές. Οι επιχειρηματικές επενδύσεις σε πάγιο κεφάλαιο χωρίζονται με κριτήρια τη φθίνουσα οριακή αποδοτικότητα και τον υψηλό επιχειρηματικό κίνδυνο. Η αδιαιρετότητα διαφόρων επενδύσεων λόγω τεχνολογίας μπορεί να ξεπεραστεί μέσω συνιδιοκτησίας, ποσοστά ιδιοκτησίας ή χρήση σύγχρονης τεχνολογίας της πληροφορικής. Το πρόβλημα της αδιαιρετικότητας έχει την τάση να αμβλύνεται με την πρόοδο της τεχνολογίας και την ένταση του ανταγωνισμού. Οι αποταμιευτές έχουν μετατραπεί σταδιακά σε επενδυτές στα πλαίσια της ανάπτυξης του χρηματοοικονομικού συστήματος. Με την ραγδαία τεχνολογική πρόοδο της εποχής μας, δεν αποκλείεται να συμβούν νέες πιο δραστικές εφευρέσεις και αλλαγές στα δεδομένα μέσα στον αιώνα που διανύουμε, στα οποία στηρίζονται οι σημερινές επενδύσεις.

Οικονομικοί κίνδυνοι 
Από άποψη οικονομικών παραγόντων η μεταβλητότητα των τιμών και των αποδόσεων των επενδύσεων, οριζόμενη ως ο κίνδυνος αυτών, ταξινομείται συνήθως σε επενδυτικό και επιχειρηματικό κίνδυνο και τονίζεται ότι η μεταβλητότητα δεν είναι άσχετη με τη γενικότερη κατάσταση και τις προοπτικές της εθνικής και της διεθνούς οικονομίας. Η σημασία της παρακολούθησης της εθνικής και της διεθνούς οικονομίας αυξάνει, όσο αναπτύσσεται και διεθνοποιείται η χρηματαγορά και η κεφαλαιαγορά. Αυτό φάνηκε με την πρόσφατη κρίση που εκδηλώθηκε από το δεύτερο εξάμηνο του 1997 στα χρηματηστήρια των χωρών της ΝΑ Ασίας, η οποία διαδόθηκε άμεσα σε όλα τα χρηματιστήρια του κόσμου με σοβαρές επιπτώσεις.

Ένα άλλο παράδειγμα είναι η παγκόσμια χρηματοπιστωτική κρίση, η οποία ξεκίνησε το 2008, επιδείνωσε το δημοσιονομικό έλλειμμα και τις υποχρεώσεις εξωτερικού χρέους της Ελλάδας, οι οποίες ξεπέρασαν το 145% του ΑΕΠ το 2010, με αποτέλεσμα την οικονομική κατάρρευση σε εθνικό επίπεδο.

Κοινωνικοί κίνδυνοι
Ο παράγοντας των κοινωνικών προτιμήσεων, καθώς και των στόχων και των προτιμήσεων των διαφορετικών επενδυτών επηρεάζει τον κίνδυνο. Η σύνδεση των επενδύσεων με την επιλογή επενδυτικών στόχων, που διαφοροποιούνται με το επάγγελμα, το στάδιο ζωής, την κληρονομιά στους απογόνους , κτλ, διευρύνει τις δυνατότητες επιλογής των επενδύσεων από πολλούς επενδυτές. Ακόμη, όμως και σε αυτές τις περιπτώσεις, με την αύξηση του ανταγωνισμού και την εμφάνιση υποκατάστατων ειδών επενδύσεων με πιο συμφέρουσες για τον επενδυτή όρους, ίσως να υπάρξουν δυνατότητες ανακατανομής μεταξύ παλαιών και νέων μορφών επενδύσεων.

Πηγές 

 Βιβλιογραφία:
 Βασιλική Μαλινδρέτου: "Χρηματοοικονομική Ανάλυση-Επενδύσεις", Εκδόσεις Παπαζήση.